സ്കൂളുകളിലെത്താന് കുട്ടികള്ക്ക് വാഹനങ്ങള് ഉറപ്പാക്കും, കെ എസ് ആര് ടി സി സേവനവും പ്രയോജനപ്പെടുത്തുമെന്ന് മന്ത്രി വി ശിവന്കുട്ടി തിരുവനന്തപുരം:സ്കൂള് തുറക്കുമ്ബോള് കുട്ടികളെ സ്കൂളുകളില് എത്തിക്കാന് വാഹനസൗകര്യം ഉറപ്പാക്കുമെന്ന് വിദ്യാഭ്യാസ മന്ത്രി വി ശിവന്കുട്ടി.സ്കൂള് ബസ് ഇല്ലാത്ത വിദ്യാലയങ്ങളുടെ കണക്കെടുക്കുമെന്നും വാഹനമൊരുക്കാന് ജനപ്രതിനിധികളുടെയും നാട്ടുകാരുടെയും സഹായം തേടുമെന്നും മന്ത്രി വ്യക്തമാക്കി. കുട്ടികളെ എത്തിക്കാന് കെ എസ് ആര് ടി സിയുടെ സേവനവും തേടും. സ്കൂളുകള്ക്ക് മാത്രമായുള്ള കെ എസ് ആര് ടി സി ബസ് സര്വീസും പരിഗണനയിലുണ്ട്. ഇതുമായി ബന്ധപ്പെട്ട ചൊവ്വാഴ്ച ഗതാഗത മന്ത്രിയുമായി ചര്ച്ച നടത്തും. സ്കൂള് തുറപ്പുമായി ബന്ധപ്പെട്ട സ്കൂള് തല യോഗങ്ങളില് നാട്ടുകാരും, രാഷ്ട്രീയ പാര്ട്ടികളും യുവാക്കളും ഉള്പ്പടെയുള്ളവര് പങ്കെടുക്കുന്നുണ്ട്. ചില സ്കൂളുകളില് വാഹന സൗകര്യം ഏര്പ്പെടുത്താന് പിടിഎയ്ക്ക് ഫണ്ട് കുറവായിരിക്കും. അത്തരം സ്കൂളുകളെ സഹായിക്കാന് പൊതുജനങ്ങള് മുന്നോട്ടുവരണം.എം എല് എ മാരുടെയും എം പിമാരുടെയും മറ്റ് ജനപ്രനിധികളുടെയും സഹായങ്ങള് ഉണ്ടാവണം.അത്തരം ഇടപെടലുകളിലൂടെ വാഹന പ്രശ്നത്തിന് പരിഹാരം കാണാനാവുമെന്നാണ് പ്രതീക്ഷ. രക്ഷിതാക്കള് വാക്സിന് എടുക്കാത്ത വീടുകളില് നിന്നും കുട്ടികളെ സ്കൂളുകളിലേക്ക് അയക്കേണ്ട. സ്കൂള് തുറന്നാലും വിക്ടേഴ്സ് ചാനലിലെ ക്ളാസുകള് സമാന്തരമായി തുടരുംമന്ത്രി വ്യക്തമാക്കി. സ്കൂള് തുറക്കുന്നതുമായി ബന്ധപ്പെട്ട് അദ്ധ്യാപക സംഘടനകളുമായി ചര്ച്ച നടക്കുകയാണെന്നും മന്ത്രി അറിയിച്ചു. ഇന്നലെ സ്കൂള് തുറക്കുന്നതിനു മുന്നോടിയായി അദ്ധ്യാപക രക്ഷാകര്ത്തൃ സമിതി, തദ്ദേശസ്വയംഭരണം, വിദ്യാഭ്യാസ വകുപ്പ്, പ്രാഥമിക ആരോഗ്യ കേന്ദ്രങ്ങളിലെ ആരോഗ്യപ്രവര്ത്തകര് എന്നിവരെ പങ്കെടുപ്പിച്ച് സൂക്ഷ്മമായ ആസൂത്രണം നടത്താന് മുഖ്യമന്ത്രി പിണറായി വിജയന് നിര്ദ്ദേശിച്ചിരുന്നു. വിദ്യാര്ത്ഥികളുടെ സുരക്ഷ ഉറപ്പാക്കുന്നതിന് പ്രത്യേക പദ്ധതി തയ്യാറാക്കാന് വിദ്യാഭ്യാസ, ആരോഗ്യ വകുപ്പുകള്ക്ക് പുറമേ സംസ്ഥാന പൊലീസ് മേധാവിക്കും നിര്ദ്ദേശം നല്കിയിട്ടുണ്ട്. എല്ലാ വിദ്യാലയങ്ങളിലും ഒരു അദ്ധ്യാപകന് സ്കൂള് സേഫ്ടി ഓഫീസര് ആയിരിക്കും. കുറച്ച് കുട്ടികള്ക്കെങ്കിലും കൊവിഡ് വരാനുള്ള സാദ്ധ്യത തള്ളിക്കളയാനാവില്ല. അത് മുന്കൂട്ടി കണ്ടുകൊണ്ടാവണം പ്രവര്ത്തനം. ബന്ധപ്പെട്ട എല്ലാവര്ക്കും വാക്സിന് നിര്ബന്ധമാക്കിയത് അതുകൊണ്ടാണ്.സ്കൂള് പി.ടി.എകള് അതിവേഗം പുനഃസംഘടിപ്പിക്കണം. പൊലീസ് ദൗത്യം സ്കൂള് വാഹനങ്ങളുടെ പ്രവര്ത്തന ക്ഷമത ഉറപ്പാക്കണം. മോട്ടോര്വാഹന വകുപ്പിന്റെ സഹായം തേടാം. സ്റ്റേഷന് ഹൗസ് ഓഫീസര്മാര് സ്കൂളിലെത്തി പരിശോധിക്കണം സ്റ്റേഷന് ഹൗസ് ഓഫീസര്മാര് പ്രഥമാദ്ധ്യാപകരുടെയും സ്കൂള് മാനേജ്മെന്റ് പ്രതിനിധികളുടെയും യോഗം വിളിക്കണം. കുട്ടികളുടെ സുരക്ഷയും ആരോഗ്യവുമായി ബന്ധപ്പെട്ട കാര്യങ്ങള് ചര്ച്ച ചെയ്യണം. അടച്ചിട്ട മുറികളിലും ഹാളുകളിലും യോഗങ്ങള് പാടില്ല. നിബന്ധന വാഹനങ്ങളുടെ അറ്റകുറ്റപ്പണി ഒക്ടോബര് 20 ന് മുമ്ബ് പൂര്ത്തിയാക്കണം. സ്കൂള് വാഹനങ്ങള് ഓടിക്കുന്നവര്ക്ക് 10 വര്ഷത്തെ പരിചയം വേണം.